open-index/open-wikipedia-markdown huggingface dataset:
Κανάλι του Κιέλου

thumb|350x350px|Η πορεία του καναλιού
Το **Κανάλι του Κιέλου** (διεθνώς και , ), γνωστό μέχρι το 1945 ως **Κανάλι του Κάιζερ Γουλιέλμου** είναι μία διώρυγα που συνδέει τη Βόρεια Θάλασσα με τη Βαλτική, παρακάμπτοντας μέσω του γερμανικού κρατιδίου του Σλέσβιχ-Χόλσταϊν τη χερσόνησο της Γιουτλάνδης. Έχει συνολικό μήκος 53 ναυτικά μίλια.

Μέσω του σύντομου καναλιού Γκίζελαου συνδέεται και με τον ποταμό Άιντερ (Eider), τον μεγαλύτερο ποταμό του κρατιδίου.

## Ιστορία
Η πρώτη σύνδεση μεταξύ της Βόρειας και της Βαλτικής Θάλασσας κατασκευάστηκε όταν ακόμη η περιοχή ανήκε στη Δανία-Νορβηγία. Το Κανάλι του Άιντερ (όπως ονομάστηκε) ολοκληρώθηκε επί βασιλείας του Χριστιανού Ζ΄ της Δανίας το 1784.
thumb|450x450px|Χάρτης του σημερινού Καναλιού του Κιέλου
Μετά τον Δεύτερο Πόλεμο του Σλέσβιχ το 1864, που απέδωσε την περιοχή στην Πρωσία (μετέπειτα Γερμανική Αυτοκρατορία), ο συνδυασμός των ναυτικών συμφερόντων του γερμανικού πολεμικού ναυτικού και της ανάγκης παράκαμψης της Δανίας για τα εμπορικά πλοία, προώθησε την κατασκευή ενός νέου καναλιού.

Τον Ιούνιο του 1887 η διάνοιξη ξεκίνησε στο Χόλτεναου κοντά στο Κίελο. Μετά από οκτώ χρόνια και την εργασία εννιά χιλιάδων εργατών, στις 20 Ιουνίου 1895 ο Κάιζερ Γουλιέλμος Β΄ το εγκαινίασε, διαπλέοντάς το. Την επόμενη μέρα ο Γουλιέλμος το ονόμασε Κανάλι Κάιζερ Γουλιέλμου, προς τιμήν του παππού του, Γουλιέλμου Α΄. Τα εγκαίνια του καναλιού κινηματογραφήθηκαν από τον βρετανό σκηνοθέτη Μπερτ Άκρες· η ταινία σώζεται στο Μουσείο Επιστήμης του Λονδίνου. 

### Διαπλάτυνση
Με σκοπό την εξυπηρέτηση της αυξανόμενης κίνησης και τις απαιτήσεις του Γερμανικού Αυτοκρατικού Ναυτικού, το κανάλι διαπλατύνθηκε μεταξύ 1907 και 1914. Αυτό το γεγονός επέτρεψε τη μετάβαση από τη Βαλτική στη Βόρεια θάλασσα πολεμικών πλοίων του μεγέθους των *Dreadnought*. Η διαπλάτυνση ολοκληρώθηκε με την εγκατάσταση δύο μεγαλύτερων δεξαμενών ανύψωσης στις δύο άκρες του.

Μετά τον Πρώτο Παγκόσμιο πόλεμο η συνθήκη των Βερσαλλιών απαίτησε να είναι το κανάλι ανοικτό σε οποιοδήποτε κράτος δεν ήταν σε πόλεμο με τη Γερμανία, η οποία θα διατηρούσε τη διαχείρισή του. Ο Αδόλφος Χίτλερ το 1936 απαγόρευσε τη διέλευση ξένων πλοίων, απαγόρευση που ήρθη με το τέλος του Β΄ Παγκοσμίου πολέμου.

## Παραπομπές


## Εξωτερικοί σύνδεσμοι
* Επίσημος ιστότοπος
* Ταινία με τίτλο "Kiel-Canal Transit in 9 Minutes" από την UNITED CANAL AGENCY

Κατηγορία:Διώρυγες της Γερμανίας
Φιλοστέφανος

Με το όνομα **Φιλοστέφανος** είναι γνωστά τα κάτωθι πρόσωπα της αρχαιότητας: 
* Φιλοστέφανος ο Κορίνθιος· τραπεζίτης του 5ου π.Χ. αιώνα στον οποίο ο Θεμιστοκλής είχε καταθέσει 70 τάλαντα.
* Φιλοστέφανος ο Κυρηναίος· ιστορικός και γεωγράφος του 3ου π.Χ. αιώνα, μαθητής και φίλος του Καλλίμαχου.
* Φιλοστέφανος (κωμικός ποιητής)· ποιητής της παλαιάς ή της μέσης κωμωδίας.
* Φιλοστέφανος ο Μαντινεύς· ποιητής ύμνων άγνωστης εποχής.
* Φιλοστέφανος (στρατηγός)· στρατηγός του Πτολεμαίου Σωτήρος του Β΄.
Φιλοστέφανος ο Κυρηναίος

Ο **Φιλοστέφανος ο Κυρηναίος** ήταν ιστορικός, γεωγράφος (και ποιητής) του 3ου π.Χ. αιώνα. Έζησε το μεγαλύτερο μέρος της ζωής του στην Αλεξάνδρεια και υπήρξε μαθητής και φίλος του συμπατριώτη του Καλλίμαχου. 

Μνημονεύονται τα έργα του:
* **'
* **'
* **' (Κεφάλαιο του οποίου ήταν μάλλον και το **', το οποίο αναφέρει ο Κλήμης ο Αλεξανδρεύς, και στο οποίο περιλαμβανόταν η ιστορία του Πυγμαλίωνα, του μυθικού βασιλιά της Κύπρου που ερωτεύθηκε το γυμνό άγαλμα της Αφροδίτης.)
* **'
* **' (Όπου παρουσιάζονταν διάφορες εφευρέσεις της εποχής)
* **' (Το οποίο πραγματευόταν μύθους και διάφορες άλλες παράδοξες ή αξιομνημόνευτες ιστορίες).
* **' 
* **' (Το οποίο ήταν γραμμένο σε ελεγειακά δίστιχα και βασιζόταν μάλλον σε πληροφορίες που περιλαμβάνονταν στο **' έργο του Καλλιμάχου. Σ' αυτό, σύμφωνα με τον Αθήναιο, ο Φιλοστέφανος ανέφερε και τους "φθεγγόμενους ιχθύς" που φαίνεται πως υπήρχαν τότε στον παραπόταμο του Λάδωνα Αροάνιο [Αόρνο] και οι οποίοι έβγαζαν, λέει, φωνές όμοιες με αυτές του πουλιού τσίχλα.)

Τα έργα του Φιλοστεφάνου χρησιμοποιήθηκαν ευρύτατα από τους μεταγενέστερους του γραμματικούς και σχολιαστές. Διασώθηκαν όμως ελάχιστα μόνον αποσπάσματα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Χριστούπολη Σπάτων

Η **Χριστούπολη** είναι προάστιο των Σπάτων στην Ανατολική Αττική.

## Γενικά στοιχεία
Η Χριστούπολη βρίσκεται σε απόσταση περίπου 1,5 χιλιόμετρα βόρειοανατολικά από τα Σπάτα σε υψόμετρο 130 μέτρα και σε ενα σημαντικό κομβικό σημείο επειδή διασχίζεται στα δυτικά απο την Οδό Αγίου Δημητρίου (έναν δρόμο με τεράστια συγκοινωνιακή σημασία). Η Αγίου Δημητρίου ξεκινά απο την αρχή της περιφερειακής Λεωφόρου των Σπάτων, περίπου σε 1,3 χλμ. φτάνει στον οικισμό της Χριστούπολης, στα μέσα της απόστασης στα ανατολικά του δρόμου βρίσκεται το Δημοτικό Νεκροταφείο των Σπάτων που λειτουργεί από το 1900 στην παλιά εκκλησία του Αγίου Δημητρίου. Η έξοδος της Περιφερειακής Υμηττού γίνεται επίσης στην οδό Αγίου Δημητρίου περίπου 1,2 χλμ. βόρεια της Χριστούπολης απο τα δυτικά ενώ σε άλλα 800 μέτρα βόρεια η Οδός Αγίου Δημητρίου καταλήγει στη Λεωφόρο Μαραθώνος στα όρια της Παλλήνης με το Πικέρμι πολύ κοντά στον οικισμό Φοίνικα. Συνορεύει από παντού με αγροτικές εκτάσεις ενώ στα βόρεια βρίσκεται κοντύτερα με την συνοικία Φοίνικας Σπάτων, στα δυτικά με τη συνοικία Άγιος Νικόλαος Μπούρα και στα νότια με την πόλη των Σπάτων.

### Δημιουργία του οικισμού
Ο οικισμός άρχισε να δημιουργείται το 1950 σε μια περιοχή που παλιότερα ήταν χωράφια και αμπελώνες των Σπαταναίων στην θέση Πέτρα Γυαλού, μέχρι το 1960 έχει γίνει επίσημα η δημιουργία του οικισμού με την ίδρυση του Εξωραιστικού Συλλόγου Χριστούπολης Σπάτων. Το 1958 ανεγέρθη το εκκλησάκι της Αγίας Δύναμης το θρησκευτικό κέντρο της Χριστούπολης ένα γραφικό πέτρινο εκκλησάκι με κεραμιδένια στέγη, εορτάζει στις 8 Σεπτεμβρίου εκεί τελούνται τακτικά σήμερα γάμοι και δεξιώσεις. Ο οικισμός της Χριστούπολης εντάχθηκε στο σχέδιο πόλης το 1992 είναι κτισμένος σε μια περιορισμένη έκταση λίγων οικοδομικών τετραγώνων διαθέτει παιδική χαρά ενώ στην περιοχή είναι το Αθλητικό Πάρκο Χριστούπολης, το οποίο διαθέτει 3 ανοικτά γήπεδα τένις και ανοικτό γήπεδο μπάσκετ.

## Διοικητικά - πληθυσμιακά στοιχεία
Η εξέλιξη του πληθυσμού γίνεται με αργό και σταθερό βαθμό περισσότερο έντονο τα τελευταία χρόνια, η απογραφή του 2001 κατέγραψε 230 κατοίκους και η απογραφή του 2011 518 κατοίκους. Με την ένταξη του στο Σχέδιο Πόλης το 1992 αποτελεί συνοικία του δήμου Σπατών - Λούτσας, από το 2011 αποτελεί όπως είναι φυσικό τμήμα του ευρύτερου Καλλικρατικού Δήμου Σπάτων - Αρτέμιδας.

### Πορεία του πληθυσμού

## Παραπομπές


## Εξωτερικοί σύνδεσμοι

*Διαδικτυακός Τόπος Δήμου Σπάτων-Αρτέμιδος
*Πολιτιστικός Σύλλογος Σπατών

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Σπάτων - Αρτέμιδος
Φιλοστέφανος ο Μαντινεύς

Ο **Φιλοστέφανος** ήταν ποιητής ύμνων από την Μαντίνεια. 

Μνημονεύεται μόνον από τον Πτολεμαίο Χέννο, ο οποίος θεωρεί σκόπιμο να μας πληροφορήσει ότι ο Φιλοστέφανος δεν είχε φορέσει ποτέ στη ζωή του πανωφόρι -υπονοώντας προφανώς ότι ήταν μια ιδιόρρυθμη προσωπικότητα.

## Παραπομπές


Κατηγορία:Αρχαίοι Έλληνες ποιητές
Φιλοστέφανος (στρατηγός)

Ο **Φιλοστέφανος** ήταν στρατηγός του Πτολεμαίου Σωτήρος του Β΄ (του επονομαζόμενου κοροϊδευτικά και *Λάθυρου*).
 
Συμμετείχε στην εκστρατεία του Πτολεμαίου εναντίον του βασιλιά των Εβραίων Αλέξανδρου Ιανναίου και, στη μάχη που έγινε κοντά στις όχθες του Ιορδάνη, στην τοποθεσία την αποκαλούμενη *Ασωφών*, συνέτριψε τον στρατό του Ιανναίου, και οι άνδρες του κατάσφαξαν τρεις έως πέντε (σύμφωνα με τον Τιμαγένη) χιλιάδες υποχωρούντες Εβραίους στρατιώτες.

## Παραπομπές


Κατηγορία:Αρχαίοι Έλληνες στρατηγοί
Φιλοστέφανος (κωμικός ποιητής)

Ο **Φιλοστέφανος** ήταν ποιητής της παλαιάς ή της μέσης κωμωδίας. 

Ο Αθήναιος διέσωσε ένα τετράστιχο απόσπασμα από την κωμωδία *Δήλιος*, στην οποία ο Φιλοστέφανος φαίνεται πως διακωμωδούσε τις συνήθειες των κατοίκων της Δήλου. Στο διασωθέν απόσπασμα αναφέρονται και τα ονόματα δύο κορυφαίων μαγείρων της αρχαιότητας, του Δαίδαλου και του Θίβρωνα του Αθηναίου.

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες κωμικοί ποιητές
Κομητεία της Ενπούριες

Η **Κομητεία της Ενπούριες** (καταλανικά: *Comtat d'Empúries,* ισπανικά: *Condado de Ampurias*) ήταν μεσαιωνική κομητεία στη σημερινή ομώνυμη φυσική επαρχία. Κέντρα της αποτέλεσαν οι πόλεις της Καστελιό δ' Ενπούριες και του Σαν Μαρτί δ' Ενπούριες (το αρχαίο Εμπόριο) γύρω από τον ποταμό Τερ. Υπήρξε μια από τις τελευταίες καταλανικές κομητείες που ενώθηκαν με το Στέμμα της Αραγώνας, προκαλώντας για μεγάλο διάστημα προβλήματα στους Κόμητες της Βαρκελώνης λόγω της εχθρικής της στάσης εναντίον τους.

Προέκυψε στα πλαίσια της φραγκικής Ισπανικής Μαρκίας γύρω στο 785 ως έδαφος που εξαρτάτο από τη γειτονική κομητεία της Ζιρόνα. Ο πρώτος γνωστός κόμης φαίνεται να ήταν ο Ερμενγκέ (πιθ. 813-817). Στη συνέχεια ενώθηκε με τη γειτονική κομητεία του Ροσελιό· για τον επόμενο αιώνα διατηρήθηκε κάτω από την άμεση σχεδόν εξουσία του βασιλιά της Φραγκίας, στο σημείο του να χρησιμοποιηθεί ως ναυτική δύναμη κρούσης εναντίον του Εμιράτου της Κόρδοβας. Οι κάτοικοι εκμεταλλευόμενοι τα καράβια τους επιδίδονταν και στην πειρατεία. 

Το 813 ο στόλος της κομητείας κατανίκησε μαυριτανούς πειρατές στα ανοικτά της Μαγιόρκας. Γύρω στο 859 Βίκινγκ κατέστρεψαν ολοσχερώς την πρωτεύουσα Σαν Μαρτί. Το 891 δεκαπέντε πλοία της κομητείας επιτέθηκαν εναντίον του μουσουλμανικού λιμανιού της Πετσίνα, κοντά στην Αλμερία. Η καταστροφή της πρωτεύουσας επαναλήφθηκε το 935 από ένα ισχυρό εκστρατευτικό απόσπασμα του Χαλιφάτου που κατέκαψε τα πλοία και τις νεωρούς. Με τον θάνατο του αδελφού του πρώτου ανεξάρτητου κυρίαρχου των καταλανικών κομητειών, Βιλφρέδου του Τριχωτού, Μιρό του Γηραιού, ο Σουνιάριος έγινε ο πρώτος ανεξάρτητος κυρίαρχος των ενωμένων κομητειών της Ενπούριες και του Ροσελιό. 

Η οριστική διάσπαση της ένωσης συνέβη το 991, με τον Ούγο Α΄ να είναι ο πρώτος κόμης της Ενπούριες. Η μεταφορά της πρωτεύουσας στην Καστελιό μάλλον έλαβε χώρα στα μέσα του 11ου αιώνα. Ο Πόντιος A΄ την ίδια εποχή υπήρξε ο πρώτος κόμης που δήλωσε υποτελής του κόμη της Βαρκελώνης. Έκτοτε οι κόμητες συμμετείχαν στην πολιτική ζωή των καταλανικών κομητειών που οριζόταν από την παραπάνω κομητεία, την ισχυρότερη και αδιαμφισβήτητη κυρίαρχο της Καταλονίας. Επίσης συμμετείχαν και στις στρατιωτικές εκστρατείες όπως αυτή της μάχης του Μυρέ ή της κατάκτησης του Βασιλείου της Μαγιόρκας και της Βαλένθια, συνεισφέροντας εποίκους ιδιαίτερα στον εποικισμό των Βαλεαρίδων. 

Το 1322 η αρχική δυναστεία των απογόνων του Σουνιάριου έμεινε δίχως διαδόχους· την κομητεία ανέλαβαν οι κόμητες της Καρδόνα. Τρία χρόνια αργότερα τη θέση τους πήρε ο γιος του Ιακώβου του Δικαίου, Πέτρος Α΄ της Ενπούριες. Εν τέλει ενσωματώθηκε στην Κομητεία της Βαρκελώνης από τον Μαρτίνο τον Ανθρώπινο το 1402.

## Παραπομπές


## Βιβλιογραφία
* Balañà i Abadia, «Les destruccions de l'Empuries medieval i la capitalitat comtal». Annals de l'Institut d'Estudis Empordanesos 1981: Vol.: 15 (Anys 1981-1982)
* Monsalvatje Fossas, Francisco. *Los Condes de Ampurias vindicados*. Bonet, 1917
* Pere Ponsich (επιμ.), *Catalunya Carolíngia: Els comtats de Rosselló, Conflent, Vallespir i Fenollet*. τομ. VI. Ινστιτούτο Καταλανικών Σπουδών, Βαρκελώνη, 2006.

Κατηγορία:Μεσαιωνικές κομητείες της Καταλωνίας
Ταπροβανή

[μικρογραφία|200x200εσ|Η Ταπροβανή κατά την αναπαράσταση του  [Κλαύδιος Πτολεμαίος|Κλαύδιου Πτολεμαίου, βυζαντινό αντίγραφο του 1420]]

Η **Ταπροβανή** ( ή ) περιγράφεται από τους αρχαίους γεωγράφους ως μεγάλο νησί στον Ινδικό Ωκεανό. Ο Στράβων το τοποθετεί νότια της Ινδικής υποηπείρου. Το μήκος του νησιού εκτιμήθηκε κατά την αρχαιότητα σε περισσότερα από 5.000 στάδια Ο Στράβων συγκρίνει το μέγεθός του με το νησί της Βρετανίας. Στον βορρά και τον νότο του νησιού περιγράφονται βουνά (Γάλιβα όρη και Μαλέα όρη).

Οι αναφορές της ύπαρξης του νησιού ήταν γνωστές πριν από την εποχή του Μεγάλου Αλεξάνδρου όπως συνάγεται από τον Πλίνιο. Η πραγματεία *Περί κόσμου/De Mundo* (ψευδοαριστοτελικό έργο, πιθανώς του Χρύσιππου του Στωικού) αναφέρει ότι το νησί είναι τόσο μεγάλο όσο και η Μεγάλη Βρετανία. Το όνομα αναφέρθηκε για πρώτη φορά από τον Έλληνα γεωγράφο Μεγασθένη περί το 290 π.Χ. ο οποίος ήταν πρεσβευτής των Σελευκιδών στην Παταλιπούτρα της Ινδίας. Ο Ηρόδοτος δεν αναφέρει το νησί. Η πρώτη *Γεωγραφία* στην οποία εμφανίζεται είναι αυτή του Ερατοσθένη, η οποία  υιοθετήθηκε αργότερα από τον Πτολεμαίο στην γεωγραφική του πραγματεία, για να προσδιορίσει ένα σχετικά μεγάλο νησί νότια της ηπειρωτικής Ασίας. Η ονομασία *Ταπροβάνη* αναφέρεται στον Περίπλου της Ερυθράς Θάλασσας, γεωγραφικό έργο του 3ου αιώνα μ.Χ., όπου περιγράφεται πως η ονομασία είναι αρχαία και η νεότερη ονομασία ήταν *Παλαισιμούνδος*.

Η ταύτιση του Πτολεμαίου έγινε πηγή σύγχυσης, αλλά υποδεικνύεται ως η σημερινή Σρι Λάνκα στους μεσαιωνικούς χάρτες του Αλ-Μπιρούνι (1030) και του Ιντρίσι (1154), όπως και στα κείμενα του Μάρκο Πόλο (1292). Ωστόσο, στους χάρτες του μεσαίωνα, ο συρμός της χρήσης εκλατινισμένων ονομάτων και οριοθέτηση θέσεων με φανταχτερά στοιχεία συνέβαλε σε παράλογα σχέδια και σύγχυση σχετικά με το νησί και την ταύτισή του με την Σουμάτρα. Κατά τον δέκατο πέμπτο αιώνα ο Νικκολό ντε Κόντι ταύτισε κατά λάθος την Ταπροβανή με ένα πολύ μικρότερο νησί. Η Ταπροβανή/Κεϋλάνη/Σρι Λάνκα σημειώνεται σε χάρτη του 1507 του Μάρτιν Βαλντζεεμύλλερ.

## Σημειώσεις-παραπομπές


## Εξωτερικοί σύνδεσμοι

* 

Κατηγορία:Νησιά του Ινδικού Ωκεανού
Σωτήρης Καραποστόλου

Ο **Σωτήρης Καραποστόλου** (Λάρισα, 15 Ιουλίου 1978) είναι Έλληνας παλαίμαχος καλαθοσφαιριστής και νυν προπονητής. Έχει ύψος 1,96 μέτρα και αγωνιζόταν στις θέσεις του σούτινγκ γκαρντ και του σμολ φόργουορντ. Από τον Απρίλιο του 2025 είναι βοηθός προπονητή του Ηρακλή.

## Σταδιοδρομία
Ο Καραποστόλου ξεκίνησε την επαγγελματική του καριέρα από την γερμανική Artland Dragons, με την οποία κατέλαβε την 9η θέση στο πρωτάθλημα Γερμανίας. Την επόμενη χρονιά, μεταγράφηκε στην ομάδα του Άρη Θεσσαλονίκης, με τον οποίο έφθασε μέχρι τον τελικό του Κυπέλλου Ελλάδας, όπου ηττήθηκε από τον Παναθηναϊκό με 72–68.

Τη σεζόν 2005–2006, κατέκτησε την 12η θέση του πρωταθλήματος με την ομάδα του Μακεδονικού Νεάπολης, έχοντας μέσους όρους 6,8 πόντων και 2 ριμπάουντ. Ακολούθησε η θητεία του στον Πανελλήνιο, με τον οποίο έφθασε μέχρι την 5η θέση στην Α1 Εθνική Κατηγορία 2006–2007, ενώ την επόμενη σεζόν αγωνίστηκε με την ομάδα του Α.Γ.Ο. Ρεθύμνου, με 7 πόντους και 2,1 ριμπάουντ. Ολοκλήρωσε τη σεζόν στον Κεραυνό Στροβόλου, με τον οποίο κατέκτησε το πρωτάθλημα Κύπρου.

Το καλοκαίρι του 2008, μεταγράφηκε στην Ολύμπια Λάρισας, με την οποία κατέκτησε την 11η θέση του πρωταθλήματος και είχε 6,8 πόντους και 1,7 ριμπάουντ ανά αγώνα. Την επόμενη σεζόν, φόρεσε την φανέλα του Ηρακλή Θεσσαλονίκης στην Α2 Εθνική Κατηγορία 2009–2010, όπου κατέκτησε την 2η θέση και την άνοδο στην Α1 Εθνική Κατηγορία.

Τη σεζόν 2010–2011, έπαιξε στην Ε.Κ. Καβάλας, καταλαμβάνοντας την 6η θέση, κάτι που επανέλαβε και την επόμενη σεζόν. Το καλοκαίρι του 2012, επέστρεψε στον Άρη Θεσσαλονίκης, ο οποίος λόγω οικονομικών προβλημάτων αγωνιζόταν μόνο με Έλληνες παίκτες και δεν του επιτρεπόταν από την FIBA να κάνει μεταγραφές ξένων παικτών.

Το 2013, επέστρεψε στην Ε.Κ. Καβάλας, η οποία όμως υποβιβάστηκε με μόλις 5 νίκες σε 26 αγώνες. Ακολούθησαν δύο χρονιές στην Α2 Εθνική Κατηγορία, όπου η Ε.Κ. Καβάλας βγήκε 3η και 1η αντίστοιχα.

## Παραπομπές


## Εξωτερικοί σύνδεσμοι
* Προφίλ του Σωτήρη Καραποστόλου στον Ε.Σ.Α.Κ.Ε.
* Προφίλ του Σωτήρη Καραποστόλου στη FIBA

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρτλαντ Ντράγκονς
Κατηγορία:Καλαθοσφαιριστές Πρωταθλήματος Γερμανίας
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές Πρωταθλήματος Κύπρου
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Ανατόλια
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Ηρακλή Θεσσαλονίκης
Ουμπέρτος ο του Γραούλ

Ο **Ουμπέρτος ο γιος του Γραούλ (Ραούλ)** (Humbert) (*Οὐμπέρτος ὁ τοῦ Γραούλ*) ήταν βυζαντινός αξιωματούχος, νορμανδικής καταγωγής. Ήταν γιος του Ραούλ νορμανδού πρέσβη που αυτομόλησε στους βυζαντινούς και γενάρχη της οικογένειας Ραούλ / Ράλλης.

Είναι άγνωστο αν γεννήθηκε στην Κάτω Ιταλία ή στην Βυζαντινή Αυτοκρατορία, όπως άγνωστο είναι και το όνομα της μητέρας του. Ο Ουμπέρτος ήταν μέλος της βυζαντινής διπλωματικής αποστολής, μαζί με τον θείο του Ρογέριο, που πήραν μέρος κι υπόγραψαν την Συνθήκη της Δεαβόλεως μεταξύ του αυτοκράτορα Αλέξιου Α΄ Κομνηνού και των Βοϊμόνδο και τον Ροβέρτο Γυισκάρδο.

## Παραπομπές


Κατηγορία:Βυζαντινοί διπλωμάτες
Κατηγορία:Οικογένεια Ραούλ
Ντάνιελ Περλ

Ο **Ντάνιελ Περλ** (*Daniel Pearl*, 10 Οκτωβρίου 1963 - 1 Φεβρουαρίου 2002) ήταν Αμερικανός δημοσιογράφος.

Τον Ιανουάριο του 2002, ενώ βρισκόταν στο Πακιστάν, ως επικεφαλής του γραφείου της νότιας Ασίας, της εφημερίδας *The Wall Street Journal*, για να ερευνήσει πληροφορίες για σχέσεις του τρομοκράτη Ρίτσαρντ Ρήντ (Richard Reid), με την Αλ Κάιντα, απήχθη από Πακιστανούς ενόπλους. Λίγες μέρες αργότερα, την 1η Φεβρουαρίου, οι απαγωγείς του τον αποκεφάλισαν.

Τον Ιούλιο του 2002, ο Βρετανός πακιστανικής καταγωγής, Ahmed Omar Saeed Sheikh, καταδικάστηκε σε θάνατο δια απαγχονισμού για την απαγωγή και τη δολοφονία του Περλ. Τον Μάρτιο του 2007 ο Khalid Sheikh Mohammed, ιθύνων νούς των τρομοκρατικών επιθέσεων της 11ης Σεπτεμβρίου και της τρομοκρατικής επίθεσης στο Μπαλί το 2002 (που κρατείται στη φυλακή στο Γκουαντάναμο) δήλωσε ότι ο ίδιος αποκεφάλισε τον Περλ.,

## Παραπομπές


## Περαιτέρω ανάγνωση
*Lévy, Bernard-Henri, Who Killed Daniel Pearl?, Melville House Publishing, 2003. ISBN 0-9718659-4-9
*Pearl, Daniel, At Home in the World: Collected Writings from the Wall Street Journal, New York: Free Press, June 2002. 
*Pearl, Mariane, and Sarah Crichton, A Mighty Heart: The Brave Life and Death of My Husband, Danny Pearl, New York: Scribner, 2003.  
*Pearl, Ruth and Judea, eds. I Am Jewish: Personal Reflections Inspired by the Last Words of Daniel Pearl. Jewish Lights Pub., January 2004. 

## Εξωτερικοί σύνδεσμοι
* 
*http://www.danielpearl.org/ 
*http://online.wsj.com/public/resources/documents/pearlstories022202.htm
*http://dpiji.idc.ac.il/en/
*https://web.archive.org/web/20091125155356/http://extras.berkshireeagle.com/NeTrp/DanielPearl/

Κατηγορία:Αμερικανοί δημοσιογράφοι
Κατηγορία:Δολοφονημένοι δημοσιογράφοι
Κατηγορία:Αμερικανοί θύματα τρομοκρατικών ενεργειών
Χετεφερές (πριγκίπισσα)

Η Πριγκίπισσα **Χετεφερές** (ή **Χετεφερές Α**) ήταν Αιγύπτια πριγκίπισσα που έζησε κατά τη διάρκεια της Τέταρτης Δυναστείας. Ήταν η κόρη του Φαραώ Σνεφρού και γυναίκα του βεζίρη Ανκχάφ.  

## Βιογραφία
Η Χετεφερές ήταν κόρη του Σνεφρού και μητέρα της ήταν η Βασίλισσα Χετεφερές Α΄. Η Χετεφερές παντρεύτηκε τον μικρότερο ετεροθαλή αδελφό της Ανκχάφ, ο οποίος ήταν βεζίρης. Η Χετεφερές αναπαριστάται στον τάφο του Ανκχάφ στην Γκίζα (τάφος G 7010). Είχε τους τίτλους "μεγαλύτερη από τις κόρες του σώματος του βασιλιά", "αυτή που αγαπά (ο βασιλιάς)" και "Πριγκίπισσα του Σνεφρού". Ως γυναίκα βεζίρη και αδελφή του Φαραώ Χέοπα πρέπει να ήταν άτομο κάποιας σπουδαιότητας.

Ο Ανκχάφ και η Χετεφερές είχαν μία κόρη, που ήταν η μητέρα του Ανχετέφ. Αυτός ο εγγονός αναπαριστάται στον τάφο του Ανκχάφ και της Χετεφερές.

## Τάφος
Ο σύζυγος της Χετεφερές Ανκχάφ είχε ένα μεγάλο μασταμπά (τάφος G 7510) στο ανατολικό πεδίο στη Γκίζα. Όπως αναφέρθηκε, η διακόσμηση περιλαμβάνει την απεικόνιση του εγγονού του, κάτι που υποδηλώνει ότι ο τάφος κατασκευάστηκε και διακοσμήθηκε σε προχωρημένο σημείο της ζωής του ΑνκχάφΔεν υπάρχει ταφικός χώρος για τη Χετεφερές σε αυτόν το τάφο, άρα μπορεί να πέθανε πριν την ολοκλήρωση του τάφου και να είχε ταφεί αλλού.

## Παραπομπές


 Κατηγορία:4η Αιγυπτιακή Δυναστεία
Νεφερμαάτ Β'

::*Βλέπε επίσης [[Νεφερμαάτ]].* 

Ο **Νεφερμαάτ Β΄** ήταν μέλος της Αιγυπτιακής βασιλικής οικογένειας της Τέταρτης Δυναστείας, και βεζίρης και ξάδελφος του Χεφρήνου.  

Ήταν ένας γιος της Νεφερτκαού, κόρης του Βασιλιά, και εγγονός του Φαραώ Σνεφρού.  

Ήταν θαμμένος στο μασταμπα G 7060 στη Γκίζα. Ο τάφος του Νεφερμαάτ είναι μέρος μιας ομάδας τάφων που περιλαμβάνει αυτόν της Νεφερτκαού (G 7050) και του γιου του, Σνεφερουκχάφ (G 7070). Ο τάφος του βρίσκεται κοντά στην πυραμίδα του Χέοπα, που μπορεί να ήταν όχι μόνο θείος του, αλλά ο πατέρας του (σύμφωνα με τον George Andrew Reisner).

## Παραπομπές


Κατηγορία:4η Αιγυπτιακή Δυναστεία
Παλάτι Φίνκενσταϊν

Το **Παλάτι Φίνκενσταϊν** (γερμανικά: *Schloss Finckenstein*) ήταν παλάτι μπαρόκ αρχιτεκτονικού ρυθμού, σχεδιασμένο από τον αρχιτέκτονα Ζαν ντε Κολάς μεταξύ του 1716 και του 1720 στην πρώην Δυτική Πρωσία, η οποία βρίσκεται στην σημερινή Πολωνία. Ανεγέρθηκε από τον Πρώσο Στρατάρχη, Μαρκήσιο και Κόμη Άλμπρεχτ Κόνραντ Ράινχολντ Φινκ φον Φίνκενσταϊν, ενώ παρέμεινε στην κατοχή της οικογένειας Φινκ φον Φίνκενσταϊν έως το 1782. Έπειτα, οι Κόμητες Ντόνα-Σχλόμπιτεν έζησαν εντός αυτού έως το 1945, όταν και ο Κόκκινος Στρατός έβαλε φωτιά στο παλάτι στις 22 Ιανουαρίου 1945, στην διάρκεια της επέλασής του στην Ανατολική Πρωσία. Τα ερείπιά του είναι ακόμη ορατά έως σήμερα.

Το παλάτι έγινε γνωστό το 1807, όταν ο Ναπολέων έζησε εντός αυτού από τον Απρίλιο έως τον Ιούνιο του ιδίου έτους. Όταν αντίκρισε το παλάτι για πρώτη φορά, αναφώνησε: "*Enfin un chateau*" ("Επιτέλους, ένα κάστρο"). Η Συνθήκη του Φίνκενσταϊν μεταξύ της Γαλλίας και της Περσίας υπεγράφη εκεί. Στο παλάτι αυτό, ο Ναπολέων γνώρισε την ερωμένη του, Μαρία Βαλέβσκα, με την οποία συγκατοίκησε εντός του παλατιού. Η ταινία του Χόλιγουντ, *[[Conquest (ταινία του 1937)|Conquest]]*, γυρίστηκε στο παλάτι το 1937 με την Γκρέτα Γκάρμπο και τον Σαρλ Μπουαγιέ.

## Δείτε επίσης
*Κάμιενετς (Βοϊβοδάτο της Βαρμίας-Μαζουρίας)

## Παραπομπές


## Εξωτερικοί Σύνδεσμοι

*www.rosenberg-wpr.de
*Ιστορία του Φίνκενσταϊν μέσω παλαιών φωτογραφιών
*Αναζήτηση στο Google Books

Κατηγορία:Κτίρια και κατασκευές στην Πολωνία που καταστράφηκαν κατά τη διάρκεια του Β΄ Παγκοσμίου Πολέμου
Φινκενσταιν
Σιταθωριουνέτ

Η **Σιταθωριουνέτ** (το όνομά της σημαίνει "κόρη της Αθώρ από τα Δένδερα") ήταν *κόρη του βασιλιά* της Δωδέκατης Δυναστείας, γνωστή κυρίως από τον τάφο της στο Ελ Λαχούν, όπου βρέθηκε θησαυρός κοσμημάτων. Ήταν πιθανόν κόρη του Σέσωστρι Β΄, καθώς ο τάφος της βρέθηκε δίπλα ακριβώς από την πυραμίδα αυτού του βασιλιά. Αν είναι έτσι συμπεριλαμβάνεται στα πέντε γνωστά παιδιά και μία από τις τρεις κόρες του Σέσωστρι Β΄, τα άλλα είναι οι Σέσωστρις Γ΄, Senusretseneb, Itakait και Νοφρέτ.

Η Σιταθωριουνέτ τάφηκε στο συγκρότημα πυραμίδων του Λαχούν. Πρέπει να πέθανε όταν Φαραώ ήταν ο Αμενεμχέτ Γ΄, καθώς βρέθηκαν στον τάφο της αντικείμενα με το όνομά του. Το όνομα και οι τίτλοι της διατηρήθηκαν στα κανωπικά αγγεία της και ένα αλαβάστρινο αγγείο που βρέθηκαν στον τάφο της.

Ο τάφος της ανασκάφηκε το 1914 από τον Πέτρι  και τον Guy Brunton. Είχε συληθεί κατά την αρχαιότητα, αλλά μία κόγχη στον ταφικό χώρο είχε διαφύγει της προσοχής των συλητών. Σε αυτή την κόγχη βρέθηκαν τα υπολείμματα πολλών κιβωτίων γεμάτων με κοσμήματα και αντικείμενα καλλωπισμού, όπως ξυράφια, καθρέφτης και βάζα. Τα κοσμήματα θεωρούνται από τα πιο εξαιρετικά δείγματα υψηλής ποιότητας που βρέθηκαν σε αρχαίους Αιγυπτιακούς τάφους. Βρέθηκαν επίσης δύο εγκόλπια, το ένα με το όνομα του Σέσωστρι Β΄ και το άλλο με το όνομα του Αμενεμχέτ Γ΄, όπως και ένα στέμμα και αρκετά βραχιόλια που φέρανε το όνομα του Αμενεμχέτ Γ΄. Τα περισσότερα αντικείμενα ήταν από χρυσό στολισμένο με πολύτιμες πέτρες και σμάλτο. Σήμερα το μεγαλύτερο μέρος των ευρημάτων βρίσκονται στο Μητροπολιτικό Μουσείο Τέχνης (Νέα Υόρκη), αν και το στέμμα είναι στο Μουσείο Αιγυπτιακών Αρχαιοτήτων Καΐρου.

## Παραπομπές


## Βιβλιογραφία

*G. Brunton: *Lahun I: The Treasure* (BSAE 27 en ERA 20 (1914)), London 1920 the book online
*H. E. Winlock: *The Treasure of el Lahun*, New York 1973

Κατηγορία:12η Αιγυπτιακή Δυναστεία
Νοφρέτ

Η **Νοφρέτ** ήταν μέλος της αριστοκρατίας και πριγκίπισσα που έζησε στην Αρχαία Αίγυπτο κατά τη διάρκεια της Τέταρτης Δυναστείας.   

*Νεφέρτ* σημαίνει "όμορφη", όνομα με το οποίο είναι επίσης γνωστή η Νοφρέτ, όπως και **Νεφερέτ**.

## Βιογραφία
Οι γονείς της Νοφρέτ δεν μας είναι γνωστοί. Παντρεύτηκε τον πρίγκιπα Ραχοτέπ, γιο του Φαραώ Σνεφρού. Με το Ραχοτέπ είχε τρεις κόρες και τρεις γιους.

Η Νοφρέτ τάφηκε με τον άντρα της στον μασταμπά 16 στο Μεϊντούμ. Το 1871 ο Ογκίστ Μαριέτ ανακάλυψε τα δύο όμορφα αγάλματα του Ραχοτέπ και της Νοφρέτ. Η Νοφρέτ φοράει μια μαύρη περούκα και έχει ωραίο πρόσωπο. Οι τίτλοι της γραμμένοι σε ιερογλυφικά στο πίσω μέρος του καθίσματος του αγάλματος την αναφέρουν ως "Γνώριμη του Βασιλιά". Τα αγάλματα βρίσκονται στο Μουσείο του Καΐρου. 

Τα παιδιά της Νοφρέτ και του Ραχοτέπ ήταν οι γιοι Djedi, Itu, Neferkau και οι κόρες Mereret, Nedjemib και Sethtet.

## Τα αγάλματα
Το άγαλμα του Πρίγκιπα Ραχοτέπ έχει έξι στήλες κειμένου, που αναφέρει τους τίτλους και τα καθήκοντα του, με τη στήλη τρία και έξι να τελειώνουν με το όνομά του. Η Νοφρέτ έχει ίδια κείμενα, μία στήλη αριστερά και δεξιά. Το όνομά της εμφανίζεται στο κάτω μέρος, με το κατάληξη για το θηλυκό γένος. Ολόκληρο το όνομά της είναι "Nsw-r(kh)-t, Nfr-t", το τελευταίο κομμάτι,  nfr-t σημαίνει "όμορφη γυναίκα" (το t είναι το ιερογλυφικό για το θηλυκό) Nsw-r(kh)-t, σημαίνει "του βασιλιά (βασιλείου)-σοφή-γυναίκα". Το πλήρες όνομά της λοιπόν που αναφέρεται δύο φορές είναι "Η σοφή και όμορφη γυναίκα".


File:Prince Ra-Hotep and Princess Nefer-T (cropped).jpg|(Άγαλμα 1 + 2)το ζευγάρι Ρα-Χοτέπ και Νοφρέτ
File:Rahotep statue.jpg|Ρα-χοτέπr:a ! R4:t*p


## Παραπομπές



Κατηγορία:4η Αιγυπτιακή Δυναστεία
Νικήτας ο Παφλαγών

Ο **Νικήτας** (πέθανε το 1034) ήταν Βυζαντινός που έλαβε ανώτατα αξιώματα στη Βυζαντινή Αυτοκρατορία όταν έγινε αυτοκράτορας ο αδελφός του Μιχαήλ Δ΄. 

Καταγόταν από λαϊκή οικογένεια της Παφλαγονίας: όταν ο Ιωάννης ο Ορφανοτρόφος, ευνούχος και αδελφός του, ανέβηκε σε αξιώματα επί Βασιλείου Β΄ προώθησε τα αδέλφια του σε διάφορες θέσεις. 

Όταν ο Μιχαήλ έγινε αυτοκράτορας ο Νικήτας, ήταν ηδύ Πατρίκιος, διορίσθηκε το 1034 Διοικητής (δούξ) της Αντιόχειας, αλλά μετά από μερικές εβδομάδες πέθανε. Την ίδια χρονιά ο Νικήτας είχε ορισθεί διάδοχος του Μιχαήλ επειδή ο ίδιος δεν είχε παιδιά αλλά έπασχε και από επιληψία, επίσης ήταν ο μοναδικός απο τους υπόλοιπους αδελφούς που δεν ήταν ευνούχος άρα και κατάλληλος για αυτοκράτορας.

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Νικητας
Κατηγορία:Βυζαντινοί του 11ου αιώνα
Κατηγορία:Βυζαντινοί Πατρίκιοι
NGC 49

Ο **[[Νέος Γενικός Κατάλογος|NGC]] 49** είναι φακοειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός και έχει διάμετρο της τάξεως των 70.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ στις 7 Σεπτεμβρίου 1885.

## Παραπομπές


## Αναφορές

## Εξωτερικοί σύνδεσμοι
* 

0049
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
00952
00136
+08-01-033
NGC 80

Ο **[[Νέος Γενικός Κατάλογος|NGC]] 80** είναι φακοειδής γαλαξίας στον αστερισμό Ανδρομέδα. Έχει φαινόμενο μέγεθος 12,2 και αλληλεπιδρά με τους γαλαξίες NGC 47 και NGC 68. Απέχει 250 εκατομμύρια έτη φωτός και έχει διάμετρο περίπου 140.000 ετών φωτός. Τον ανακάλυψε ο αστρονόμος Τζων Χέρσελ (John Frederick William Herschel) στις 17 Αυγούστου 1928.

## Παραπομπές


## Αναφορές

## Εξωτερικοί σύνδεσμοι
* 

0080
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
01351
00203
NGC 48

Ο **[[Νέος Γενικός Κατάλογος|NGC]] 48** είναι ραβδωτός σπειροειδής γαλαξίας στον αστερισμό Ανδρομέδα. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 7 Σεπτεμβρίου 1885.

## Παραπομπές


## Αναφορές

## Εξωτερικοί σύνδεσμοι
* 

0048
Κατηγορία:Ραβδωτοί σπειροειδείς γαλαξίες
Κατηγορία:Ανδρομέδα (αστερισμός)
00133
00929
Χρήστος Καμπουρλάζος

Ο **Χρήστος Καμπουρλάζος** (1938-2019) ήταν Έλληνας διεθνής ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1959 ως το 1966 και χαρακτηρίστηκε ως ένας από τους κορυφαίους δεξιούς αμυντικούς της δεκαετίας του '60.

## Καριέρα
Ο Καμπουρλάζος ξεκίνησε την καριέρα του στον Εθνικό Πυλαίας και σε ηλικία 21 ετών μεταγράφηκε στον Άρη. Στην πρώτη του χρονιά δεν έπαιξε με την πρώτη ομάδα των "κίτρινων", αλλά έκανε το ντεμπούτο του στις 23 Οκτωβρίου 1960, στο νικηφόρο αγώνα του Άρη εναντίον της ΑΕΚ με 3-1. Αγωνίστηκε στην πλειοψηφία των αγώνων της σεζόν 1960-61, με τον Άρη να καταλαμβάνει την δωδέκατη θέση της τελικής κατάταξης.

Την επόμενη σεζόν, αγωνίστηκε σε δώδεκα αγώνες, ενώ στην δύσκολη χρονιά του 1962-63, όπου ο Άρης κινδύνεψε να υποβιβαστεί, ο προπονητής Μπέλα Πάλφι τον τοποθέτησε στο δεξί άκρο της άμυνας, όπου αντικατέστησε τον Χρήστο Νανάκο. Στην θέση αυτή παρέμεινε μέχρι το τέλος της ποδοσφαιρικής του καριέρας και αναδείχθηκε σε ένας από τους καλύτερους οπισθοφύλακες της χώρας. Η εξαιρετική του απόδοση οδήγησε στην συμμετοχή του σε δύο αγώνες της εθνικής Ελλάδος, στις στις 8 Απριλίου 1964 στη νίκη κατά της αγγλικής προολυμπιακής ομάδας με 4-1, όπως και στις 13 Μαΐου 1964 στην φιλική νίκη κατά της Αιθιοπίας με 3-1.

Συμμετείχε στους δύο πρώτους αγώνες της ομάδας στις ευρωπαϊκές διοργανώσεις εναντίον της ΑΣ Ρόμα, όπου οι "κίτρινοι" έφεραν "λευκή" ισοπαλία εντός έδρας και ηττήθηκαν με 3-0 εκτός έδρας στην Ρώμη. Η ομάδα της Θεσσαλονίκης σταθεροποιήθηκε ως μία από τις μόνιμες εκπροσώπους του ελληνικού ποδοσφαίρου στην Ευρώπη, με τον Καμπουρλάζο να αγωνίζεται σε πέντε αγώνες στο κύπελλο Διεθνών Εκθέσεων.

Ο Καμπουρλάζος αντιμετώπισε προβλήματα με τη διοίκηση της ομάδας με αποτέλεσμα τον Νοέμβριο του 1965 να τιμωρηθεί από τη διοίκηση για απειθαρχία, τιμωρία η οποία κράτησε μέχρι τον Φεβρουάριο του 1966. Αγωνίστηκε για τελευταία φορά με τη φανέλα των "κίτρινων" στον αγώνα εναντίον της Γιουβέντους, με τον Άρη να ηττάται με 0-2. Λίγο αργότερα, μετανάστευσε στις Ηνωμένες Πολιτείες, μαζί με τον συμπαίκτη του Βασίλη Ψηφίδη.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Καμπουρλάζος Χρήστος | aris.re
* Καμπουρλάζος Χρήστος, ο μπακ μας που κοίταξε στα μάτια τον Πελέ

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Μίροσλαβ Ραΐσεβιτς

Ο **Μίροσλαβ Ραΐσεβιτς**, είναι Σέρβος πρώην διεθνής καλαθοσφαιριστής, ο οποίος έχει αγωνιστεί για πέντε χρόνια με την ομάδα του Άρη Θεσσαλονίκης, έχοντας κατακτήσει το Champions Cup του 2003 και το κύπελλο Ελλάδας του 2004.

## Καριέρα
Ο Ραΐσεβιτς ξεκίνησε την επαγγελματική του καριέρα από την ομάδα του Άρη Θεσσαλονίκης την σεζόν 2000-2001, όταν οι "κίτρινοι" βρίσκονταν σε μία από τις δυσκολότερες περιόδους της ιστορίας τους, αγωνιζόμενος για την παραμονή τους στην Α1 κατηγορία. Ο Σέρβος πέτυχε 122 πόντους και μάζεψε 52 ριμπάουντ σε 25 αγώνες, βοηθώντας την ομάδα του να καταλάβει την δωδέκατη θέση.

Την επόμενη σεζόν, ο Άρης παρέμεινε στην κατηγορία με μεγαλύτερη ευκολία, με τον Ραΐσεβιτς να αγωνίζεται σε 20 αγώνες με μέσο όρο 4,8 πόντων. Το 2002-03, η ομάδα του Άρη ενδυναμώθηκε με αξιόλογους αθλητές όπως ο Γουίλι Σόλομον, ο Ράιαν Στακ, ο Φέντορ Λικχολίτοφ, κ.α., καταφέρνοντας να κατακτήσει τον τίτλο του Champions Cup, νικώντας την πολωνική Προκόμ Τρεφλ με 84-83, με τον Ραΐσεβιτς να πετυχαίνει το νικητήριο καλάθι. Την ίδια χρονιά, αγωνίστηκε στον τελικό του κυπέλλου Ελλάδας, χάνοντας στην Λάρισα από τον Παναθηναϊκό με 81-76.

Το 2004, οι "κίτρινοι" παρουσίασαν μία εντυπωσιακή ομάδα, κατακτώντας το κύπελλο Ελλάδας νικώντας τον Ολυμπιακό με 73-70. Την επόμενη σεζόν, ο Ραΐσεβιτς αγωνίστηκε για τρίτη συνεχόμενη χρονιά στον τελικό του κυπέλλου, όπου ο Άρης ηττήθηκε με 72-68 από τον Παναθηναϊκό. Τις δύο αυτές χρονιές, οι "κίτρινοι" κατέκτησαν την τρίτη θέση στην κανονική περίοδο του πρωταθλήματος, αλλά ηττήθηκαν και τις δύο φορές με πλεονέκτημα έδρας από την ΑΕΚ.

Το 2005-06, μεταγράφηκε στον Ερυθρό Αστέρα Βελιγραδίου με τον οποίο κατέκτησε το κύπελλο Σερβίας. Παράλληλα, αγωνίστηκε στο Μουντομπάσκετ του 2006 με την εθνική ομάδα της πατρίδας του, κατακτώντας την ενδέκατη θέση.

Στην επόμενη πενταετία, αγωνίστηκε στην ρωσική Ντιναμό Μόσχας, την ιταλική Μπάσκετ Νάπολι, τον Πανιώνιο και την Καβάλα, ενώ το 2007-2008 επέστρεψε στον Ερυθρό Αστέρα. Έκλεισε την καριέρα του το 2011, παίζοντας στην ρωσική Ενισέι Κρασνόγιαρσκ.

## Διακρίσεις
;Άρης
* Κυπελλούχος Champions Cup: 2003
* Κυπελλούχος Ελλάδος: 2004

;Ερυθρός Αστέρας Βελιγραδίου
* Κυπελλούχος Σερβίας: 2006

## Παραπομπές


## Πηγές
* Eurobasket.com Profile
* Euroleague.net Profile
* FIBA.com Profile 

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Πολιτογραφημένοι καλαθοσφαιριστές
Κατηγορία:Ξένοι καλαθοσφαιριστές στην Ελλάδα
Οικογένεια Παφλαγόνων

Οι **Παφλαγόνες** ήταν βυζαντινή, μη αριστοκρατική οικογένεια, που αναδείχθηκε στη Βυζαντινή Αυτοκρατορία τον 11ο αιώνα, αναδεικνύοντας δύο αυτοκράτορες, ενώ έπειτα χάθηκε από τα ανώτερα αξιώματα κι έμεινε στην αφάνεια.

Γενάρχης της οικογένειας ήταν ένας Παφλαγόνας χωρικός, άγνωστου ονόματος, που είχε πέντε γιους και μία κόρη. Οι γιοί του αναφέρεται στην Κωνσταντινούπολη ότι ασχολούνταν με τοκογλυφία και άλλες τραπεζικές συναλλαγές όπου απέκτησαν πολλά πλούτη,

Οι γιοί του ήταν: ο Ιωάννης Ορφανοτρόφος, ευνούχος, αρχικά αυλικός που ανέβηκε σε πολλά υψηλά αξιώματα κατά την βασιλεία του Βασιλείου Β΄  και ευνόησε τα αδέλφια του να ανεβούν σε αξιώματα και θέσεις. Ο Μιχαήλ, μετέπειτα αυτοκράτορας μετά τον γάμο του με την αυτοκράτειρα Ζωή. Ο Νικήτας, διάδοχος του αυτοκράτορα και δούξ Αντιόχειας, ο Κωνσταντίνος, ευνούχος, στρατηγός και δούξ Αντιόχειας, και ο Γεώργιος, επίσης ευνούχος.

Κόρη του ήταν η Μαρία που παντρεύτηκε τον Στέφανο Πατρίκιο και μαζί απέκτησαν τον μετέπειτα αυτοκράτορα Μιχαήλ Ε΄. Ο Μιχαήλ Ε΄ ήταν το τελευταίο γνωστό μέλος της οικογένειας που κατείχε αξιώματα στην αυτοκρατορία και η οικογένεια χάθηκε από το προσκήνιο

## Παραπομπές


Παφλαγ
Κωνσταντίνος ο Παφλαγών

Ο **Κωνσταντίνος** (αναφέρεται και με το παρωνύμιο «Φαγίτζης») ήταν βυζαντινός, ευνούχος, στρατηγός, έφερε τον τίτλο του προέδρου, δομέστικου των σχολών της Ανατολής (ευώων) και του δούξ.

Καταγόταν από λαϊκή οικογένεια της Παφλαγονίας: όταν ο Ιωάννης ο Ορφανοτρόφος, ευνούχος και αδελφός του, ανέβηκε σε αξιώματα επί Βασιλείου Β΄ προώθησε τα αδέλφια του σε διάφορες θέσεις, αργότερα όταν έγινε αυτοκράτορας ο αδελφός του Μιχαήλ Δ΄ ανέβηκε σε ανώτατα στρατιωτικά αξιώματα. . 

Το 1034 διορίσθηκε Διοικητής (δούξ) της Αντιόχειας στην θέση του αδελφού του Νικήτα όταν πέθανε, παρέμεινε στην θέση ως το 1037 ή 1038. Το 1038 στάλθηκε με στρατεύματα στην Ιβηρία για να αντιμετωπίσει την εισβολή του Μπαγκράντ Δ΄, χωρίς επιτυχία όπως αναφέρεται λόγω της στρατιωτικής του απειρίας. 

## Παραπομπές


## Πηγές
* 

Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Κωνσταντινος
Κατηγορία:Βυζαντινοί του 11ου αιώνα
Κατηγορία:Βυζαντινοί Ευνούχοι
Φράνκο Μοντιλιάνι

Ο **Φράνκο Μοντιλιάνι** (*Franco Modigliani*, 18 Ιουνίου 1918 – 25 Σεπτεμβρίου 2003) ήταν Ιταλοαμερικανός νεο-κεϊνσιανός οικονομολόγος, καθηγητής στο Μ.Ι.Τ., που βραβεύθηκε με το Βραβείο Νόμπελ Οικονομικών Επιστημών το 1985 «για τις πρωτοπόρες αναλύσεις του πάνω στην αποταμίευση και τις χρηματοπιστωτικές αγορές».

## Ζωή και σταδιοδρομία
Ο Φράνκο Μοντιλιάνι γεννήθηκε στη Ρώμη, στο πανεπιστήμιο της οποίας και φοίτησε, αλλά εγκατέλειψε σε ηλικία 21 ετών την Ιταλία εξαιτίας της εβραϊκής καταγωγής του και των αντιφασιστικών του απόψεων. Κατέφυγε πρώτα στο Παρίσι με την οικογένεια της αρραβωνιαστικιάς του Σερένα, η οποία έγινε σύζυγός του το 1939, και στη συνέχεια στις ΗΠΑ. Από το 1942 ως το 1944 δίδαξε βοηθητικά στο Πανεπιστήμιο Κολούμπια και στο Κολέγιο Μπαρντ οικονομικά και στατιστική. Το 1944 απέκτησε το διδακτορικό του στις κοινωνικές επιστήμες (D.Soc.Sci.) από τη Νέα Σχολή Κοινωνικών Ερευνών, υπό την επίβλεψη του Τζέικομπ Μάρσακ. Ο Μοντιλιάνι έγινε Αμερικανός πολίτης το 1946 και το 1948 διορίσθηκε καθηγητής στο Πανεπιστήμιο του Ιλινόι στην Ουρμπάνα-Σαμπέιν.

Η πραγματική συνεισφορά του ωστόσο στην οικονομική επιστήμη άρχισε όταν έγινε καθηγητής στη Μεταπτυχιακή Σχολή Βιομηχανικής Διοικήσεως (σημ. Tepper School of Business) του Πανεπιστημίου Κάρνεγκι Μέλον στη δεκαετία του 1950 και στις αρχές της επόμενης, με δύο σημαντικά επιτεύγματα:

* Μαζί με τον Μέρτον Μίλερ διατύπωσαν το σημαντικό Θεώρημα Μοντιλιάνι–Μίλερ (1958), αποδεικνύοντας ότι, υπό ορισμένες παραδοχές, η αξία μιας εταιρείας δεν επηρεάζεται από το αν χρηματοδοτείται από πώληση μετοχών (equity) ή δάνεια.
* Ο Μοντιλιάνι διετύπωσε επίσης την «υπόθεση του κύκλου ζωής» (life-cycle hypothesis), η οποία επιχειρεί να ερμηνεύσει το επίπεδο αποταμιεύσεων σε μία οικονομία. Πρότεινε ότι οι καταναλωτές θέλουν να διατηρούν ένα σταθερό επίπεδο καταναλώσεως σε όλη τη ζωή τους, π.χ. αποταμιεύοντας κατά τα έτη που εργάζονται και ξοδεύοντας από τα αποταμιευμένα κατά τα έτη που είναι συνταξιούχοι.

Το 1962 έγινε καθηγητής στο ΜΙΤ, όπου και παρέμεινε μέχρι τον θάνατό του.

Ο Μοντιλιάνι έγραψε μαζί με τον Frank J. Fabozzi του Γέιλ τα συγγράμματα "Foundations of Financial Markets and Institutions" και "Capital Markets: Institutions and Instruments".

Μία συλλογή των δημοσιεύσεών του βρίσκεται στη Βιβλιοθήκη Rubenstein στο Πανεπιστήμιο Ντιουκ.

Απεβίωσε στο Κέμπριτζ της Μασαχουσέτης.

## Εργογραφία
* 
* 
* 
* 
* 

## Παραπομπές


## Εξωτερικοί σύνδεσμοι

* Αυτοβιογραφία 
* Στοιχεία από τον ιστοτόπο nobel-winners.com
* Στη μνήμη του Franco Modigliani – MIT Sloan
* Οι πρωτοποριακές αναλύσεις του για την αποταμίευση και τις αγορές
* 
* IDEAS/RePEc

Κατηγορία:Αντιφασίστες
Κατηγορία:Αμερικανοί οικονομολόγοι
Κατηγορία:Ιταλοί οικονομολόγοι
Κατηγορία:Αμερικανοεβραίοι επιστήμονες
Κατηγορία:Ιταλοεβραίοι
Κατηγορία:Βραβευμένοι με Νόμπελ Οικονομικών Επιστημών
NGC 6946

Ο **NGC 6946** ή **Caldwell 12**, γνωστός και ως ο **γαλαξίας πυροτέχνημα**, είναι σπειροειδής γαλαξίας ο οποίος βρίσκεται στα όρια των αστερισμών Κηφεύς και Κύκνος. Απέχει από τη Γη περίπου 20 εκατομμύρια έτη φωτός. Τον ανακάλυψε ο Ουίλιαμ Χέρσελ τις 9 Σεπτεμβρίου 1798. Όπως φαίνεται από τη Γη, ο γαλαξίας βρίσκεται μέσα στο γαλαξιακό πεδίο του Γαλαξία μας, και έτσι η διαστρική ύλη κρύβει μεγάλο μέρος του φωτός του, ενώ ο ίδιος ο NGC 6946 φαίνεται σχεδόν κατά μέτωπο. Έχει διάμετρο περίπου 60.000 ετών φωτός.

Ο NGC 6946 είναι ένας σπειροειδής γαλαξίας ενδιάμεσης μορφολογίας, δηλαδή ανάμεσα σε ραβδωτούς και μη ραβδωτούς σπειροειδείς γαλαξίες. Οι βραχίονές του είναι καλά ορισμένοι (grand-design) και πλούσιοι σε νεφελώματα, όπου γεννιούνται νέα άστρα με μαζικούς ρυθμούς. Στο γαλαξία έχουν αναγνωριστεί τρεις ράβδοι διαφορετικών μεγεθών, μια εξωτερική, μια δευτερεύουσα και μια πυρηνική, της οποίας οι διαστάσεις είναι ίδιες με την περιοχή του πυρήνα στην οποία παρατηρείται αυξημένη γέννηση νέων άστρων. Από πλευράς ακτινικής ταχύτητας, έχει δειχθεί ότι το κεντρικό 1 kpc του γαλαξία είναι ξεχωριστό από τον υπόλοιπο δίσκο.

Το παρατσούκλι του «γαλαξίας πυροτέχνημα» προέρχεται από το γεγονός ότι έχουν παρατηρηθεί σε αυτόν δέκα υπερκαινοφανείς αστέρες από το 1917 (SN 1917A, SN 1939C, SN 1948B, SN 1968D, SN 1969P, SN 1980K, SN 2002hh, SN 2004et, SN 2008S και SN 2017eaw), περισσότεροι από οποιοδήποτε άλλο γαλαξία. Ο λαμπρότερος ήταν αυτός του 1980, με φαινόμενο μέγεθος + 11,4.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κηφεύς
Κατηγορία:Κύκνος (αστερισμός)
6946
012
Κατηγορία:Γαλαξίες Arp
11597
65001
Οικογένεια Στραβορωμανού

Οι **Οικογένεια Στραβορωμανού** (Στραβορωμανός) ήταν Ρωμαϊκή οικογένεια, που άκμασε κατά τον 11ο και τον 12 αιώνα.

Γνωστά μέλη της οικογένειας ήταν οι αδελφοί Μιχαήλ λόγιος και ο Νικηφόρος, επίσης λόγιος, που έζησαν τον 11ο αιώνα. Ο Μανουήλ Στραβορωμανός και ο γιος του Ρωμανός Στραβορωμανός ανέβηκαν σε υψηλά στρατιωτικά αξιώματα τον 11ο αιώνα. Άλλο μέλος είναι ο Ιωάννης Στραβορωμανός μέγας δομέστικος τον 12ο αιώνα.

Ο Μανουήλ Στραβορωμανός λόγιος και αξιωματούχος του 12ου αιώνα δεν είναι γνωστό, εάν είναι συγγενείς με τους παραπάνω.

## Παραπομπές


## Πηγές
* 
* 

Στραβορωμανοί
Εβάντρο Γκουέρα

Ο **Εβάντρο Μότα Μαρκόντες Γκουέρα** είναι βραζιλιάνος διεθνής πετοσφαιριστής, ο οποίος γεννήθηκε στο Σάο Πάολο στις 27 Δεκεμβρίου 1981 και αγωνίστηκε ως ακραίος σε ομάδες της Ιταλίας, της Αργεντινής και της Βραζιλίας, όπως και στην ομάδα του Άρη Θεσσαλονίκης την σεζόν 2008-09.

## Καριέρα
Ο Εβάντρο ξεκίνησε την καριέρα του όταν σε ηλικία δεκατριών ετών εντάχθηκε στα τμήματα υποδομής της Εσπόρτε Κλουμπ Μπανέσπα. Την σεζόν 1996-97 αγωνίστηκε για πρώτη φορά με την ανδρική ομάδα, στην οποία παρέμεινε για πέντε χρόνια, κατακτώντας μία φορά την πρώτη θέση στο πρωτάθλημα Παουλίστα και δύο φορές την δεύτερη.

Το 2001, με την εθνική ομάδα εφήβων της Βραζιλίας κατέκτησε το παγκόσμιο πρωτάθλημα εφήβων και πήρε μεταγραφή για την Ουνιάο Σουζάνο. Ακολούθησε η διετής θητεία του στην Σάντο Άντρε, πριν φθάσει στον τελικό του πρωταθλήματος με την Μίνας Μπέλο Οριζόντε, το 2004-05. Το καλοκαίρι του 2005, μεταγράφηκε στην Ουνιζόλ Φλοριανάπολις, ενώ την επόμενη χρονιά αγωνίστηκε με την εθνική ανδρών της Βραζιλίας στο World League.

Από το 2006 ως το 2008, αγωνίστηκε στην Χιμέδ Μινάς κερδίζοντας το κύπελλο την πρώτη του χρονιά και το πρωτάθλημα την δεύτερη του χρονιά στην ομάδα. Ακολούθησε η μεταγραφή του στην Ελλάδα και τον Άρη, με τον οποίο κατέλαβε την έκτη θέση του ελληνικού πρωταθλήματος.

Στην συνέχεια, αγωνίστηκε στην ιταλική Καστεγιάνα Γκρότε για δύο χρόνια, η οποία αγωνιζόταν στην Α2 εθνική κατηγορία. Ακολούθησε η θητεία του στην αργεντίνικη Μπολιβάρ, πριν μεταγραφεί στην UPCN κατακτώντας το νταμπλ στην Αργεντινή, ενώ ταυτόχρονα αναδείχθηκε MVP του πρωταθλήματος.

Το 2013 επέστρεψε στο Σάο Πάολο και την Σέσι, ενώ από το καλοκαίρι του 2014 και έπειτα, αγωνίζεται στην Ιαπωνία με την φανέλα της Σαντόρι Σάνμπερντς. Το 2013, κατέκτησε το Champions Cup, με την εθνική ομάδα της Βραζιλίας.

## Παραπομπές


## Πηγές
* GUERRA EVANDRO - Greekvolley.com 
* Evandro M. Guerra - FIVB Volleyball World League 2015
* FIVB Men's Grand Champion Cup 2013 | Player's Biography

## Εξωτερικοί σύνδεσμοι
* Evandro Guerra Pictures, Photos & Images - Zimbio
* evandro guerra (@evguerra) | Twitter
* Evandro Guerra - Facebook

Κατηγορία:Βραζιλιάνοι πετοσφαιριστές
Κατηγορία:Βραζιλιάνοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές Άρη
Τζέιμς Φόλεϊ

Ο **Τζέιμς Φόλεϊ** (*James Wright "Jim" Foley*, 8 Οκτωβρίου 1973 – Αύγουστος 2014) ήταν Αμερικανός δημοσιογράφος.

Ενώ δούλευε ως ανεξάρτητος πολεμικός ανταποκριτής στη Συρία, απήχθη στις 22 Νοεμβρίου 2012 στα βορειοδυτικά της χώρας. Κατά τη διάρκεια των διαπραγματεύσεων που ακολούθησαν, οι απαγωγείς του ζήτησαν λύτρα 100 εκατομμύρια ευρώ από την οικογένειά του, την GlobalPost (όπου δούλευε) και την κυβέρνηση των Η.Π.Α.

Τον Ιούλιο του 2014 έγινε επιχείρηση, στην οποία συμμετείχαν ειδικές δυνάμεις του αμερικανικού στρατού, για την απελευθέρωση του Φόλεϊ, η οποία όμως απέτυχε. Στις 19 Αυγούστου 2014 το Ισλαμικό Κράτος ανέβασε στο youtube βίντεο με τον αποκεφαλισμό του Φόλεϊ από τον Mohammed Emwazi (που είναι γνωστός ως Jihadi John). 

## Παραπομπές


## Εξωτερικοί σύνδεσμοι
* http://www.jamesfoleyfoundation.org/

Κατηγορία:Αμερικανοί δημοσιογράφοι
Σάββας Ηλιάδης

Ο **Σάββας Ηλιάδης**, γεννημένος στην Θεσσαλονίκη στις 6 Νοεμβρίου 1979, είναι Έλληνας πρώην διεθνής καλαθοσφαιριστής. Έχει ύψος 1,92 m και αγωνιζόταν στην θέση του σούτινγκ γκαρντ.

## Καριέρα
Ο Ηλιάδης ξεκίνησε την επαγγελματική του καριέρα από την ομάδα του Αίαντα Ευόσμου, με τον οποίο κατέλαβε την δωδέκατη θέση στην Α2 εθνική κατηγορία στην πρώτη του χρονιά και την 13η στην δεύτερη.

Το καλοκαίρι του 2002, μεταγράφηκε στον Ηρακλή, με μεγαλύτερη επιτυχία την τρίτη θέση στο πρωτάθλημα της σεζόν 2003-04.

Το 2005, μεταγράφηκε στον Πανιώνιο και αγωνίστηκε με την ελληνική εθνική ομάδα, παίζοντας στους μεσογειακούς αγώνες του 2005. Έναν χρόνο αργότερα ξεκίνησε την τριετή θητεία του στον Άρη, με τον οποίο κατέκτησε την τρίτη θέση στο πρωτάθλημα του 2006-07, χάνοντας στον τελευταίο ημιτελικό εντός έδρας από τον Ολυμπιακό με 75-83. Αγωνίστηκε με τους "κίτρινους" για δύο χρονιές στην Ευρωλίγκα, ενώ το 2008-09 έπαιξε στο ULEB Cup.

Την σεζόν 2009-10, αγωνίστηκε με την ομάδα της Καβάλας, ενώ στα μέσα της επόμενης χρονιάς υπέγραψε στον Ηρακλή, χωρίς να καταφέρει να τον βοηθήσει να αποφύγει τον υποβιβασμό.

Το 2011-12, αγωνίστηκε στην Α2 κατηγορία με την φανέλα του Ερμή Λαγκαδά, πριν συνεχίσει για δύο χρόνια στον Αίαντα Ευόσμου, ολοκληρώνοντας την καριέρα του από την ομάδα που ξεκίνησε, η οποία αγωνιζόταν στην Β' εθνική κατηγορία.

## Παραπομπές


## Εξωτερικοί σύνδεσμοι
* 
* 
* Eurobasket.com Profile
* Ηλιάδης Σάββας - Εσακε

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Αίαντα Ευόσμου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Ερμή Λαγκαδά
Κατηγορία:Αθλητές στους Μεσογειακούς Αγώνες 2005
Ουμπεηνταλάχ

Ο **Ουμπεηνταλάχ** (῾Ubaydallãh) ήταν βυζαντινός αξιωματούχος, αραβικής καταγωγής που είχε διορισθεί διοικητής (δούξ) της Αντιόχειας την περίοδο 977-978. 

Ήταν γηγενής εκχριστιανισμένος άραβας που είχε βαπτιστεί "Ευτύχιος". Ο  Ουμπεηνταλάχ είχε χρηματίσει νωρίτερα βασιλικός, διαχειριστής των βασιλικών κτημάτων, το 976 στην Μελιτηνή και το 977 στην Αντιόχεια. Το όνομα του ήταν γνήσιο αραβικό, το ίδιο μικρό όνομα είχε και ο πρώτος Φατιμίδης.

## Παραπομπές


Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί του 10ου αιώνα
Κουιντέτο του Στεφάν

Το **Κουιντέτο του Στέφαν** είναι ομάδα πέντε γαλαξιών στον αστερισμό Πήγασος. Οι τέσσερις εξ αυτών αποτελούν την πρώτη γνωστή συνεκτική ομάδα γαλαξιών. Ο Γάλλος αστρονόμος Εντουάρ Στεφάν ανακάλυψε το κουιντέτο το 1877 στο Αστεροσκοπείο της Μασσαλίας. Πρόκειται για σχηματισμό τον οποίο έχουν μελετήσει εκτενέστατα οι αστρονόμοι. Ο λαμπρότερος γαλαξίας του είναι ο σπειροειδής NGC 7320 στον οποίο έχουν  εντοπιστεί μεγάλες περιοχές Η II, όπου γεννιόνται νέα άστρα, αλλά δεν αποτελεί πραγματικό μέλος της ομάδας, καθώς απέχει 40 εκατομμύρια έτη φωτός και οι υπόλοιποι γαλαξίες απέχουν περίπου 300 εκατομμύρια έτη φωτός.

## Κατάλογος γαλαξιών

## Δείτε επίσης
* Σεξτέτο του Σέιφερτ
* Κουαρτέτο του Ρόμπερτ
* Ομάδα γαλαξιών NGC 7331

## Παραπομπές


## Εξωτερικοί σύνδεσμοι

* GALEX: Stephan's Quintet and NGC 7331 
* Star Clusters Born in the Wreckage of Cosmic Collisions 
* News Release at ESA/Hubble  
* Stephan's Quintet 
* NightSkyInfo.com : Stephan's Quintet  
* What's Behind Stephan's Quintet? Peter Edmonds, Chandra Blog, 21 July 2009 
* Astronomy Picture of the Day on Stephan's Quintet: 13 Nov 2000&nbsp;12 Aug 2003&nbsp;11 Sep 2009 

Κατηγορία:Ομάδες γαλαξιών
Κατηγορία:Πήγασος (αστερισμός)